Fjerkræslagteriet i Skovsgaard må holde lukket i denne uge på grund af de skader, som en brand i nogle el-installationer forårsagede. Fabrikchef Per Alan Jensen forventer, at skaderne er udbedret i næste uge, så slagteriet igen er tilbage på normalt niveau på mandag. Lukningen i denne uge betyder at Rose Poultry må droppe slagtning af 570.000 kyllinger. De vil i stedet blive slagtet på andre af koncernens danske slagterier, og desuden bliver det nødvendigt, at sende en del kyllinger til slagtning i udlandet.

Referat:
180 medarbejder på Rose Poultrys slagteri i Skovsgaard er sendt hjem. Efter branden i weekenden kan der ikke slagtes i denne uge.